8. ΕΓΚΥΚΛΙΟΣ ΔΙΟΙΚΗΣΕΩΣ ΙΚΑ Αριθ. 271/1953 Περί τρόπου παροχής διευκολύνσεων πληρωμής καθυστερουμένων εισφορών. Α΄.Εγκύκλιος 271/1953: Ως γνωστόν, συμφώνως προς την διάταξιν της παρ. 3 του άρθρ. 27 του Α.Ν. 1846/51, αι απαιτήσεις του Ιδρύματος εκ καθυστερουμένων εισφορών, προσθέτων τελών ή επαυξήσεων των εισφορών εισπράττονται δια του υπό του Ν.Δ. 1383/1942 συσταθέντος "Δημοσίου Ταμείου Εσόδων Ι.Κ.Α." ή των αρμοδίων Δημοσίων Ταμείων ή των αρμοδίων υπηρεσιών του Ιδρύματος, εφαρμοζομένων των διατάξεων του Νόμου "περί εισπράξεως δημοσίων εσόδων". Κατά την αυτήν δε διάταξιν, την κατά τον Ν. 5940/33 παρεχομένην ευχέρειαν αναστολής καταβολής οφειλομένων ή τμηματικής καταβολής, ασκεί το κατά τους κανονισμούς του Ι.Κ.Α. αρμόδιον όργανον. Δια της διατάξεως, εξ άλλου, του άρθρ. 1 του Ν. 2097/1952 και των εις εκτέλεσιν αυτού εκδοθεισών πράξεων (βλέπε εγκ. 177/1952) κατηργήθη η αρμοδιότης των Δημοσίων Ταμείων προς είσπραξιν των εισφορών του Ιδρύματος, διετηρήθη δε η τοιαύτη αρμοδιότης του εν Αθήναις Δημοσίου Ταμείου Εσόδων Ι.Κ.Α. προς είσπραξιν των εισφορών των Υποκαταστημάτων Αθηνών και Πειραιώς και ανετέθη δια της από 21.6.52 αποφάσεως της Επιτροπής Διοικήσεως εις τους Διευθυντάς των Υποκαταστημάτων, πλην των τοιούτων Αθηνών και Πειραιώς, η αρμοδιότης και ευθύνη δια την λήψιν των εκάστοτε ενδεικνυομένων μέτρων, ως και η υπογραφή παντός εγγράφου κλπ. σχετικώς με την βεβαίωσιν και είσπραξιν των εσόδων των Υποκαταστημάτων αυτών, δι' ας ενεργείας αρμόδιοι μέχρι της 1.7.52 ήσαν οι Διευθυνταί των Δημοσίων Ταμείων της περιφερείας των. 2.Την υπό της ανωτέρω διατάξεως της παρ. 3 του άρθρ. 27 του Α.Ν. 1846/51 αρμοδιότητα της Επιτροπής του Ν. 5940/33 ήσκησε μέχρι τούδε το Διοικητικόν Συμβούλιον του Ιδρύματος. Τούτο είχεν ως αναγκαίας συνεπείας, πλην της απασχολήσεως του γενικής αρμοδιότητος οργάνου τούτου εις ειδικά ζητήματα, και την επιβράδυνσιν της διεκπεραιώσεως των ενώπιον του Συμβουλίου τιθεμένων αιτήσεων οφειλετών εργοδοτών αιτουμένων την παροχήν αυτοίς διευκολύνσεων καταβολής των προς το Ίδρυμα οφειλών των εκ καθυστερουμένων εισφορών και την ατελή αντιμετώπισιν του ζητήματος, λόγω του μη καθορισμού της διαδικασίας, καθ' ην θα υποβάλλωνται αι σχετικαί αιτήσεις εκ μέρους των υποχρέων εργοδοτών. Δια του κοινοποιουμένου συνημμένως σχεδίου κανονισμού, ψηφισθέντος υπό του Διοικητικού Συμβουλίου του Ιδρύματος και υποβληθέντος προς  έγκρισιν εις τον κ. Υπουργόν Εργασίας, καθορίζονται οι όροι και η διαδικασία της παροχής διευκολύνσεων προς οφειλέτας του Ιδρύματος εκ καθυστερουμένων εισφορών δια την τμηματικήν εξόφλησιν τούτων ή της αναστολής της εξοφλήσεως του οφειλομένου ποσού ή της αναστολής εκτελέσεως, ως και τα αρμόδια όργανα προς παροχήν των ανωτέρω διευκολύνσεων. Αι διατάξεις του κοινοποιουμένου κανονισμού θέλουσιν εφαρμοσθή από της λήψεως της παρούσης, και προ της εγκρίσεως τούτου υπό του κ. Υπουργού της Εργασίας. 3.Επί της εφαρμογής των διατάξεων του κοινοποιουμένου κανονισμού, παρέχομεν υμίν τας κατωτέρω γενικάς οδηγίας επιφυλασσόμενοι να παράσχωμεν υμίν δια νεωτέρας μας διαταγής, λεπτομερείς τοιαύτας. Η εφαρμογή του μέτρου της παροχής διευκολύνσεως εις τους εργοδότας προς εξόφλησιν των έναντι του Ιδρύματος οφειλών των εξ εισφορών, απαιτεί την ιδιαιτέραν προσοχήν των αρμοδίων οργάνων, ιδίως δε των Διευθυντών των Υποκαταστημάτων, ίνα μη δημιουργήται εις τους εργοδότας η εντύπωσις, ότι δύνανται να αποφεύγουν την εμπρόθεσμον εκπλήρωσιν των έναντι του Ιδρύματος υποχρεώσεών των. Όθεν η παροχή εκ μέρους των αρμοδίων οργάνων των υπό του κοινοποιουμένου Κανονισμού προβλεπομένων διευκολύνσεων, δέον να περιορίζηται μόνον εις εντελώς εξαιρετικάς περιπτώσεις απροβλέπτου ανατροπής της οικονομικής καταστάσεως του οφειλέτου και υπό την προϋπόθεσιν πάντοτε ότι δεν κρίνεται ούτος αφερέγγυος. Δύναται όμως το παρέχον την διευκόλυνσιν όργανον να ζητήση ή ν' αποφασίζη κατά την απόλυτον αυτού κρίσιν, την λήψιν παντός εξασφαλιστικού μέτρου, δι' εμπραγμάτου ή προσωπικής ασφαλείας. Η παρεχομένη διευκόλυνσις αναστολής της καταβολής ή τμηματικής εξοφλήσεως της οφειλής, δεν δύναται να δοθή δια χρόνον απώτερον της λήξεως του οικονομικού έτους, καθ' ο λαμβάνεται η απόφασις του παρέχοντος την διευκόλυνσιν οργάνου (ως γνωστόν, ως οικονομικόν έτος υπό της διατάξεως του άρθρου 17 παρ. 8 του νόμου, ορίζεται το ημερολογιακόν τοιούτον), δεν απαλλάσσει δε, εν πάση περιπτώσει, τον οφειλέτην των προσθέτων τελών, ουδέ συνεπάγεται αναστολήν της περαιτέρω επιβαρύνσεως της οφειλής δι' αυτών. Τέλος, γνωρίζομεν εις υμάς, ότι αι υπ' όψιν της προβλεπομένης Επιτροπής τιθέμεναι υποθέσεις, δέον να απευθύνωνται προς την παρ' ημίν Διεύθυνσιν Κ-2, να συνοδεύωνται υφ' όλων των σχετικών δικαιολογητικών, των απαραιτήτων δια την κρίσιν αυτής, και να παρέχωνται πληροφορίαι: α)Περί της οφειλής του εργοδότου εκ κυρίας    εισφοράς,  της   περιόδου,  εις   ην   αύτη   α(Μετά την σελ. 144,04) Σελ. 144,05 ΚΑ - 63 Καταβολή εισφορών με δόσεις 15Β.Γ.δ.8 ναφέρεται και των βαρυνόντων αυτήν προσθέτων τελών. β)Εάν ο εργοδότης εκπληροί τας υποχρεώσεις του εξ εισφορών δια την μετά την δι' ην αιτείται την παροχήν διευκολύνσεων, χρονικήν περίοδον. γ)Εάν ο εργοδότης είναι τακτικός εις την εκπλήρωσιν των έναντι του Ιδρύματος υποχρεώσεών του. δ)Περί της οικονομικής καταστάσεως της επιχειρήσεως, των τυχόν ετέρων υποχρεώσεων του εργοδότου έναντι ετέρων και ποίων προσώπων, εις ποία ποσά ανέρχονται αύται και γενικώς, πάσαν πληροφορίαν περί της φερεγγυότητος τούτου ή της παρεχομένης εγγυήσεως προς εξόφλησιν των απαιτήσεων του Ιδρύματος. Προς απόδειξιν των ισχυρισμών του ο εργοδότης δέον να προσάγη τα ανάλογα δικαιολογητικά, τους ισχυρισμούς δε τούτου, δέον να ελέγχη και η αρμοδία υπηρεσία των ημετέρων Υποκαταστημάτων. Ο ανωτέρω κανονισμός "περί συγκροτήσεως Επιτροπής αναστολής οφειλομένων προς το Ι.Κ.Α. εισφορών" παρατίθεται σελ. 124,01. Σελ. 144,06 ΚΑ - 64 15Β.Γ.δ.8 Καταβολή εισφορών με δόσεις